Μανώλης Γνευτός

Ο Εμμανουήλ "Μανώλης" Γνευτός ήταν Αιγυπτιώτης πυγμάχος που συμμετείχε και σε ολυμπιακούς αγώνες με τα ελληνικά χρώματα.

Ο Γνευτός ήταν ο πρώτος Έλληνας πυγμάχος που συμμετείχε σε Ολυμπιάδα. Το 1924 στους Ολυμπιακούς αγώνες στο Παρίσι πήρε μέρος στα 67 κιλά, όπου αποκλείστηκε από τον πρώτο γύρο χάνοντας από τον Δανό Αντρεας Πέτερσεν σε αγώνα που έγινε στις 15 Ιουνίου. 

Αναφέρεται σαν επί δεκαπενταετία πρωταθλητής Αιγύπτου κι Ελλάδος και το 1950 ήταν Γενικός διευθυντής του Πατριαρχικού γραφείου εργασίας στην Αλεξάνδρεια όπου διέμενε. Ο Γνευτός ήταν και κριτής αγώνων πυγμαχίας. Υπήρξε, ως μέλος του ελληνικού Ναυτικού Ομίλου Αλεξάνδρειας, και πρωταθλητής κωπηλασίας στην Αίγυπτο και δεύτερος στους Παναιγύπτιους Αγώνες.

Παραπομπές

Έλληνες πυγμάχοι
Αιγύπτιοι πυγμάχοι
Έλληνες αθλητές της κωπηλασίας
Αιγύπτιοι αθλητές της κωπηλασίας
Έλληνες αθλητές του κανόε καγιάκ
Αιγύπτιοι αθλητές του κανόε καγιάκ
Έλληνες διαιτητές πυγμαχίας